Mohammad Nuh

Mohammad Nuh (lahèr 17 Juni 1959) panèka Menteri Pendidikan Nasional Indonesia sejjhâk 22 Oktober 2009 kantos 20 Oktober 2014. Sabelluna salèrana ajabat mènangka Menteri Komunikasi bân Informatika (2007–2009) bân rèktor Institut Tèknologi Sapolo Nopèmber (ITS) Sorbhâjâ periode taon 2003–2006. Saellana toron dâri jabadhânna mènangka Menteri Pendidikan Nasional, salèrana abâli ngajhâr Jurusan Tèknik Èlèktro bân Tèknik Biomedik, kampus Institut Tèknologi Sapolo Nopèmber Sorbhâjâ."Artikel:"Pensiun dari Menteri, Nuh Jadi Kepala Laboratorium" di Tempo.co.id". Èarsipaghi ḍâri vèrsi aslina tangghâl 30-10-2014. Èaksès tangghâl  2014-10-30. Samangkèn salèrana ajabat mènangka Rais Syuriyah Pangurus Rajâ Nahdlatul Ulama' periode taon 2025-2027."Susunan Lengkap Kepengurusan PBNU 2022-2027". NU Online. Èaksès tangghâl 2025-12-18.

 Biografi 
Mohammad Nuh panèka ana' katello' dâri sapolo satarètanan. Eppa'na anyama H. Muchammad Nabhani, panèka pamaddhek Pondhuk Pesantren Gununganyar Sorbhâjâ. Salèrana alanjut studi è Jurusan Èlèktro Institut Tèknologi Sapolo Nopèmber Sorbhâjâ, bân lulus taon 1983.Ardiansyah, Boy (14 Januari 2022). "Profil H Mohammad Nuh, Rais Syuriyah PBNU 2022-2027". PWNU Jatim. Èaksès tangghâl 11 Januari 2024.

Mohammad Nuh ngawwâlli karirra mènangka dosèn Tèknik Èlèktro ITS è taon 1984. Salèrana pas ollè biasiswa ajhâlâni magister è Universite Science et Technique du Languedoc (USTL) Montpellier, Prancis. Mohammad Nuh jhughân alanjut studi S3 è Univèrsitas kasebbhut.

Nuh akabin sareng drg. Layly Rahmawati, bân salèrana andi' sèttong pottrè anyama Rachma Rizqina Mardhotillah, sè lahèr è Prancis.

È taon 1997, Mohammad Nuh èyangka' dhâddhi dirèktur Politèknik Èlèktronika Naghârâ Sorbhâjâ (PENS) ITS. Polana lobi bân kapemimpinanna, PENS dhâddhi Mitra sè èkaparcajâ sareng Japan Industrial Cooperation Agency (JICA) sejjhâk taon 1990.

Tangghâl 15 Fèbruari 2003, Mohammad Nuh èyangka' dhâddhi rèktor ITS. È taon sè padâ, Nuh èyangka' dhâddhi Ghuru Rajâ (profèsor) bidang èlmo Digital Control System kalabân spèsialisasi Sistem Rèkayasa Biomedika. Salèrana panèka rèktor palèng ngodâ salanjhângnga sajârâ ITS, panèka aomor 42 taon bâkto ajabat. Bâkto ajabat mènangka rèktor, salèrana nolès buku ajudul "Strategi dan Arah Kebijakan Pemanfaatan Teknologi Informasi dan Komunikasi (disingkat Indonesia-SAKTI)".

Salaèn ajabat dhâddhi rèktor, Mohammad Nuh jhughân ajabat mènangka Katua Ikatan Cendekiawan Muslim Indonesia (ICMI) Jhâbâ Tèmor, Pangurus PCNU Sorbhâjâ, Sèkretaris Yayasan Dana Sosial Al Falah Sorbhâjâ, Katua Yayasan Roma Sakè' Islam Sorbhâjâ, tor Katua Yayasan Pendidikan Al Islah Sorbhâjâ. Mohammad Nuh jhughân èkennal mènangka kèyaè, serrèng aberri' caramah bân khutbâh juma'at è pan-bârâmpan masjid è Sorbhâjâ bân èkennal mènangka Ulama'.

 Menteri Kabinèt Indonesia Bersatu 
Dâlem reshuffle kaduwâ' Kabinèt Indonesia Bersatu, Mohammad Nuh èyangka' sareng Prèsidèn Susilo Bambang Yudhoyono mènangka Menteri Komunikasi bân Informatika, aghentè'è Sofyan Djalil.

 Sombher-sombher